**Izrada i obrana završnog/diplomskog rada - UPUTE**

Poštovane, poštovani,

prilikom pisanja završnih/diplomskih radova proučite upute i obrasce te svoj rad uskladite s propisanim izgledom korice i naslovnice za tiskanu i elektroničku inačicu rada.

Obvezni elementi koje mora sadržavati svaki završni i diplomski rad (zbog pohrane u Digitalni repozitorij Sveučilišta u Zadru):

* **Naslov rada na hrvatskom i engleskom jeziku\***
* **Ime mentora (i komentora ako ga ima)**
* **Naziv ustanove koja je dodijelila akademski stupanj**
* **Naziv odjela/odsjeka/centra**
* **Naziv studijskog programa (i smjera ako ga ima)**
* **Sažetak rada (abstract) na hrvatskom i engleskom jeziku\***
* **Ključne riječi na hrvatskom i engleskom jeziku\***

\*Ako je rad pisan nekim stranim jezikom, osim engleskim, uz sažetak i ključne riječi na jeziku na kojem je pisan, rad mora sadržavati i prijevode naslova, kratkog sažetka te ključnih riječi na hrvatskom i na engleskom jeziku.

Prijevodi naslova, sažetaka i ključnih riječi stavljaju se na kraj rada, nakon popisa literature.

Uz gore navedeno završni/diplomski rad mora sadržavati i Izjavu o akademskoj čestitosti čiji tekst se može preuzeti na mrežnim stranicama Sveučilišne knjižnice, Ureda za prijediplomske i diplomske studije te na mrežnim stranicama Odjela uz upute o izradi završnih/diplomskih radova. Izjava o akademskoj čestitosti ulaže se u

rad na posebnu stranicu, neposredno nakon naslovnice (nepotpisana inačica).

Napomena:

* Radove treba predati u PDF/A formatu i u Word-u

Studenti se mole da pravovremeno (najkasnije 5 dana prije obrane) prijave obranu u tajništvu Odjela kako bi se utvrdilo da student ima uvjete za izlazak na obranu (položeni svi ispiti, dovoljan broj ECTS bodova, povrat svih knjiga Sveučilišnoj knjižnici, itd.).

[PRIJAVA OBRANE – ZAVRŠNI RAD](file:///C%3A%5CUsers%5Cacalusic%5CDocuments%5CZavr%C5%A1ni%20i%20diplomski%20rad%5CPrijava%20obrane%20zavr%C5%A1nog%20rada%20-%20NOVO.pdf)

[PRIJAVA OBRANE – DIPLOMSKI RAD](file:///C%3A%5CUsers%5Cacalusic%5CDocuments%5CZavr%C5%A1ni%20i%20diplomski%20rad%5CPrijava%20obrane%20diplomskog%20rada-%20NOVO.pdf)

Ukoliko mentor to zatraži, prije obrane, student treba donijeti 3 primjerka spiralno uvezenog rada koje predaje mentoru, koji ih dalje prosljeđuje članovima povjerenstva.